|  |  |
| --- | --- |
| ПРЕДМЕТ ДНЕВНОГ РЕДА:  | Разматрање предлога Програма о измени Програма мера подршке за спровођење пољопривредне политике и политике руралног развоја општине Горњи Милановац за 2022. годину – прва измена |

 Одлуком о буџету Општине Горњи Милановац за 2022. годину („Службени гласник Општине Горњи Милановац“, број: 26/2021), на име мера подршке руралном развоју опредељена су средства у укупном износу од 60.100.000,00 динара од чега су средства у износу од 59.900.000,00 динара намењена за субвенције пољопривредним газдинствима, а преостала средства у износу од 200.000,00 динара намењена су за дотације невладиним организацијама.

 Такође, Одлуком о буџету Општине Горњи Милановац за 2022. годину („Службени гласник Општине Горњи Милановац“, број: 26/2021), на име подршке за спровођење пољоприведн политике у локалној заједници, опредељена су средства у укупном износу од 5.900.000,00 динара од чега су средства у износу од 1.800.000,00 динара намењена за накнаде противградним стрелцима, средства у износу од 2.000.000,00 динара за набавку противградних ракета, средства у износу од 100.000,00 динара за организовани одлазак на пољопривредни сајам, средства у износу од 1.400.000,00 динара за калцификацију земљишта и средства од 600.000,00 за подршку пројекту „Оснаживање младих пољопривредника“ у сарадњи са фондацијом Ана и Владе Дивац и средњом пољопривредном школом „Љубо Мићић“ из Пожеге.

 Чланом 13. став 1. Закона о подстицајима у пољопривреди и руралном развоју („Службени гласник РС", бр. 10/2013, 142/2014, 103/2015 и 101/2016) прописано је да органи аутономне покрајине и јединице локалне самоуправе могу да утврђују мере подршке за спровођење пољопривредне политике за подручје територије аутономне покрајине и јединице локалне самоуправе, осим директних плаћања, а која се не односе на регресе за трошкове складиштења у јавним складиштима и регресе за репродуктивни материјал и то само за вештачко осемењавање, као и мере политике руралног развоја за подручје територије аутономне покрајине и јединице локалне самоуправе. Чланом 13. став 3. истог Закона прописано је да се средства за спровођење пољопривредне политике и политике руралног развоја из става 1. овог члана обезбеђују у буџету аутономне покрајине и јединице локалне самоуправе и користе се у складу са програмом подршке за спровођење пољопривредне политике и политике руралног развоја, а који сходно ставу 4. истог члана доноси надлежни орган аутономне покрајине, односно надлежни орган јединице локалне самоуправе, уз претходну сагласност министарства.

 Образац и садржина програма подршке за спровођење пољопривредне политике и политике руралног развоја прописани су Правилником о обрасцу и садржини програма подршке за спровођење пољопривредне политике и политике руралног развоја и обрасцу извештаја о спровођењу мера пољопривредне политике и политике руралног развоја („Службени гласник РС", број: 24/2015, 111/2015, 110/2016, 16/2018 и 87/2019).

Имајући у виду напред наведено, Општинскa управa Општине Горњи Милановац израдила је нацрт Програма о измени Програма мера подршке за спровођење пољопривредне политике и политике руралног развоја Општине Горњи Милановац за 2022. годину и исти упућује Општинском већу Општине Горњи Милановац, да сходно члану 46. Закона о локалној самоуправи („Службени гласник РС“, број: 129/2007, 83/2014 - др. закон, 101/2016 - др. Закон, 47/2018 и 111/2021- др. закон), члану 62. Статута Општине Горњи Милановац („Службени гласник Општине Горњи Милановац“, број: 3/2019), члану 4. и 26. Одлуке о Општинском већу Општине Горњи Милановац („Службени гласник Општине Горњи Милановац“, број: 24/2008) и члану 5. и 25. Одлуке о буџету Општине Горњи Милановац за 2022. годину („Службени гласник Општине Горњи Милановац“, број: 26/2021) нацрт Измене Програма размотри, утврди предлог и исти упути Министарству пољопривреде шумарства и водопривреде, ради давања претходне сагласности, у следећем тексту:

 Општинско веће Oпштине Горњи Милановац на основу члана 46. Закона о локалној самоуправи („Службени гласник РС“, број: 129/2007, 83/2014 - др. закон, 101/2016 - др. Закон, 47/2018 и 111/2022- др. закон ), члана 62. Статута Општине Горњи Милановац („Службени гласник Општине Горњи Милановац“, број: 3/2019), члана 4. и члана 26. Одлуке о Општинском већу Општине Горњи Милановац („Службени гласник Општине Горњи Милановац“, број: 24/2008) и члана 5. и 20. Одлуке о буџету Општине Горњи Милановац за 2022. годину („Службени гласник Општине Горњи Милановац“, број: 26/2021) на седници одржаној \_\_\_\_\_\_\_\_\_ 2022. године, доноси

**Програм**

**о измени Програма мера подршке за спровођење пољопривредне политике и политике руралног развоја општине Горњи Милановац за 2022. годину**

**– прва измена**

Члан 1.

 У Програму мера подршке за спровођење пољопривредне политике и политике руралног развоја општине Горњи Милановац за 2022. годину који је донет на седници Општинског већа општине Горњи Милановац дана 21.01.2022. године, врше се следеће измене Програма:

У складу са изменом Националног програма за рурални развој за период од 2021-2024. године као и усаглашавање критеријума и мера разграничења и демаркације са Ипард програмом а на основу препоруке сектора за рурални развој Министарства пољопривреде, шумарства и водопривреде мењамо следеће критеријуме :

1. Мера 1.1 –Подстицаји за инвестиције у физичку имовину пољопривредног газдинства:

-Мењају се листе инвестиција у оквиру Мере 1.1

-Мења се интензитет помоћи у виду ограничења максималних износа подстицаја у оквиру Мере 1.1

-Мењају се општи критеријум за кориснике у оквиру Мере 1.1;

2. Мера 1.3. Подстицаји за прераду и маркетинг пољопривредних и прехрамбених производа

-Мењају се листе инвестиција у оквиру Мере 1.3

-Мења се интензитет помоћи у виду ограничења максималних износа подстицаја у оквиру Мере 1.3

-Мењају се општи критеријум за кориснике у оквиру Мере 1.3;

Члан 2.

 У осталом делу Програма мера подршке за спровођење пољопривредне политике и политике руралног развоја општине Горњи Милановац за 2022. годину Програм остаје непромењен.

ОПШТИНСКО ВЕЋЕ ОПШТИНЕ ГОРЊИ МИЛАНОВАЦ

Број:\_\_\_\_\_\_\_\_\_\_\_\_\_\_\_\_\_\_

 ПРЕДСЕДНИК ОПШТИНЕ

 Дејан Ковачевић

ОПШТИНСКА УПРАВА ОПШТИНЕ ГОРЊИ МИЛАНОВАЦ

Број: 4-05-320-118/2022

25.05.2022.године

|  |  |
| --- | --- |
| Канцеларија за пољопривреду Милка Недељковић | НАЧЕЛНИКОПШТИНСКЕ УПРАВЕДејан Вељовић |